# architektonické riešenie objektu

Bazén je navrhnutý na južnej strane parcely a je plynulým pokračovaním terasy, situovanej pri obývacej izbe. Horná hrana bazénového telesa bude v úrovni terasy. Samotné teleso bazéna pozostáva z dvoch častí. Časti na plávanie a priestoru pre technológiu. Do bazéna sa bude vstupovať cez schodisko osadené v bazéne. V plávacej časti bude hĺbka vody 1350 mm, ktorá je dostatočná na rekreačné plávanie. Bazén bude vyfóliovaný. Na konci bazéna je situovaný priestor pre technológiu bazéna. Prístup do priestoru technológie bude poklopom v podlahe terasy.

Bazén bude prekrytý hliníkovou posuvnou konštrukciou, do ktorej bude osadené polykarbonátové číre zasklenie. Po odkrytí bazéna sa prestrešenie navrství nad technologickú časť.

# technické riešenie

# zemné práce

Pred zahájením výkopových prác je treba nechať vytýčiť všetky inžinierske siete

nachádzajúce sa v priestore staveniska a v jeho bezprostrednej blízkosti!

Zemné práce budú spojené s výkopmi pre teleso bazéna. Stavebný objekt sa vytýči lavičkami a zreteľne sa označí výškový bod, od ktorého sa určujú všetky príslušné výšky. Samotné výkopové práce sa vyhotovia strojne s ručným dočistením.

# konštrukcia telesa bazéna

Teleso bazéna bude z monolitického železobetónu. Steny a dno bazéna bude vystužené pri hornom a aj pri spodnom okraji výstužou 6,6 Ø R10/mb. Hrúbka podlahy a stien bude 200 mm. Alternatívne budú steny bazéna vymurované z debniacich tvárnic šírky 200 mm. Vystužené ocelou v horizontálnom a aj vertikálnom smere a zaliate betónom.

Na hornom okraji bude nabetónované rozšírenie, aby bolo možné ukotviť vodiace profily pre prekrytie bazéna. Toto rozšírenie bude hrúbky 150 mm.

**Technický popis konštrukcie a výbavy privátneho bazéna**

Technologická miestnosť bude vybudovaná ako súčasť bazéna. Z vnútornej strany bazéna budú steny povrchovo upravené cementovou omietkou .Konečnou povrchovou úpravou stien bazénu je navrhnutá bazénová fólia hrubá 1.5mm , ktorá zabezpečí vodotesnosť. Je odolná voči starnutiu , vplyvom počasia, stabilizovaná proti UV-žiareniu .

V stenách bazéna budú zabudované technologické prvky / skimer ,spodná výpusť- gulička, trysky/ ktoré spolu s riadeným filtračným zariadením zabečia čistotu a priezračnosť vody počas niekoľkých rokov. Spolu so schválenou bazénovou chémiou a automatikou dávkovania aj nezávadnosť vody.

Filtračné zariadenie a ostatné technologické prvky budú umiestnené v technologickej miestnosti.

Bazén – technologické prvky – filtračné zariadenie tvoria uzatvorený hydro okruh , ktorý nie je priamo pripojený na mestské siete. V prípade potreby je voda z bazéna odpúšťaná do priestorov záhrady / je vhodná na zavlažovanie/. Bazén sa nevyprázdňuje.

Elektro – inštalácia je riešená v rámci technologickej miestnosti vlastným rozvádzačom obsahujúcim potrebné ochranné a ovládacie prvky + automatiku ovládania. Na ohrev bazéna je navrhnuté tepelné čerpadlo s vykurovacím výkonom 10kW/230V

Požiadavka na el. siete 400 V zaťažiteľnosť cca 2,5kW istenie 16A.

Ako súčasť bazéna je navrhnutá prekrytie hladiny zastrešením **,** ktoré tvorí AL konštrukcia s polykarbonátovou výplňou.

Stavba je navrhnutá tak aby spĺňala účel za ktorým je realizovaná , nenarúšala a nezaťažovala okolité prostredie.